Erans Zahavi

**Erans Zahavi** (; dzimis ) ir Izraēlas futbolists, spēlē uzbrucēja pozīcijā, pārstāv Izraēlas futbola izlasi. Kopš 2022. gada Zahavi pārstāv Izraēlas Premjerlīgas komandu Telavivas "Maccabi".

Zahavi divreiz ir ticis atzīsts par Izraēlas gada futbolistu (2013—14, 2014—15) un trīs sezonas ir bijis Izraēlas Premjerlīgas labākais vārtu guvējs. 2015—16. gada sezonā uzstādījis arī Izraēlas Premjerlīgas rekordu par visvairāk gūtajiem vārtiem sezonas laikā (35 vārti). Tādu pašu rekordu 2019. gadā uzstādījis arī Ķīnas Superlīgā (29 vārti), pārstāvot ''Guangzhou R&F'' komandu. Savas karjeras laikā spēlējis Izraēlā, Itālijā, Ķīnā un Nīderlandē.

Izraēlas futbola izlases rindās debitējis 2010. gadā. Ar 34 vārtiem viņš ir izlases visu laiku rezultatīvākais spēlētājs.

## Karjera

### Klubu karjera
Zahavi Telavivas "''Hapoel''" pieaugušo komandā debitēja 2006. gadā. 2009—10. gada sezonā kļuvis par Izraēlas Premjerlīgas čempionu.

2011. gadā noslēdzis piecu gadu līgumu ar Itālijas A sērijas komandu ''Palermo''. Tur viņš pavadīja nepilnas divas sezonas, kopumā 23 mačos gūstot tikai 2 vārtus.

2012. gada decembrī atgriezies Izraēlā un pievienojies Telavivas "''Maccabi''", noslēdzot trīsarpus gadu ilgu līgumu. 2015—16. gada sezonā viņš tika apstiprināts par komandas kapteini. Ar diviem vārtiem divos dueļos pret Šveices komandu ''Basel'', palīdzējis *Maccabi* komandai iekļūt UEFA Čempionu līgas grupu turnīrā. Šajā sezonā Zahavi 36 Izraēlas Premjerlīģas mačos guva 35 vārtus, uzstādot jaunu līgas rekordu. Kopumā ar *Maccabi* komandu izcīnījis trīs Premjerlīgas titulus.

2016. gada vasarā pievienojies Ķīnas Superlīgas komandai ''Guangzhou R&F'', kļūstot tikai par otro Izraēlas futbolistu, kas spēlējis Ķīnā. Kopumā piecu sezonu laikā Ķīnas komandā Zahavi 117 mačos guva 103 vārtus.

2020. gadā atgriezies Eiropā un pievienojies Nīderlandes *[[Eredivisie]]* komandai *[[PSV Eindhoven]]*. Arī tur viņš bija rezultatīvs, kopumā 79 mačos gūstot 37 vārtus. Atkārtojis arī kluba rekordu par visvairāk gūtajiem vārtiem vienā Eiropas turnīrā, gūstot astoņus vārtus, spēlējot 2021.—2022. gada UEFA Eiropas līgas un UEFA Eiropas konferences līgas turnīrā.

2022. gada jūnijā atgriezies Telavivas "*Maccabi*" komandā, atkal kļūstot par komandas kapteini.

### Karjera izlasē
Izraēlas futbola izlases rindās debitējis  pret Maltu. Savus pirmos vārtus izlases rindās guvis  pret Krievijas izlasi.

2019. gadā, divos 2020. gada Eiropas čempionāta kvalifikācijas mačos pēc kārtas, guvis h''at-trick'', 24. martā to paveicot 4—2 uzvarā pret Austriju, bet 7. jūnijā 3—0 uzvarā pret Latviju. Viņš kļuva par kvalifikācijas turnīra dalīti otru rezultatīvāko spēlētāju.

 paziņojis, ka noslēgs karjeru izlasē, pēc tam viņam netika piešķirta personīga vieta viesnīcas istabā. Tomēr 2023. gada novembrī atgriezies izlasē, lai palīdzētu nacionālajai izlasei 2024. gada Eiropas čempionāta kvalifikācijas mačos.

## Sasniegumi
**Hapoel Tel Aviv**

* Izraēlas Premjerlīga: 2009—10
* Izraēlas kauss: 2009—10, 2010—11

**Maccabi Tel Aviv**

* Izraēlas Premjerlīga: 2012—13, 2013—14, 2014—15, 2023—24
* Izraēlas kauss: 2014—15
* Toto kauss: 2014—15, 2023—24, 2024—25
* Izraēlas Superkauss: 2024

**PSV Eindhoven**

* Nīderlandes kauss: 2021—22
* Johan Cruijff Schaal: 2021

**Individuālie sasniegumi**

* Izraēlas gada futbolists: 2013—14, 2014—15
* Izraēlas Premjerlīgas labākais vārtu guvējs: 2013—14, 2014—15, 2015—16
* Ķīnas Superlīgas gada labākais spēlētājs: 2017
* Ķīnas Superlīgas labākais vārtu guvējs: 2017, 2019
* Ķīnas Superlīgas sezonas simboliskā izlase: 2017, 2019
* *[[Eredivisie]]* mēneša labākais spēlētājs: 2022. gada marts

## Atsauces

## Ārējās saites